בשנת 2014 החלה קרפנטר לשחק בסדרת הטלוויזיה של ערוץ דיסני "העולם של ריילי" לצד רוואן בלנצ'ארד, בן סבג', דניאל פישל ופייטון מאייר. "העולם של ריילי" היא סדרת המשך לסדרת הטלוויזיה המצליחה "ילד פוגש עולם". בנוסף, חתמה על חוזה הקלטות עם חברת הוליווד רקורדס. באותה שנה הוציאה סברינה את הסינגל הראשון שלה שנקרא "Can't Blame a Girl for Trying" שכתבה לה מייגן טריינור. לאחר מכן הוחלט שסברינה ורוואן בלנצ'ארד ישירו את שיר הנושא של "העולם של ריילי". באותה שנה סברינה כתבה וביצעה את שיר הנושא לסרט "החבר המושלם שלי".
ב-14 באפריל 2015 יצא אלבום הבכורה שלה "Eyes Wide Open", מתוכו בלט הסינגל "We'll Be The Stars" שיצא שלושה חודשים לפני כן. בדצמבר 2015 זכתה קרפנטר בפרס דיסני מוזיקה בקטגוריה "Best Crush Song" על השיר "Can't Blame a Girl for Trying". באותו חודש החלה קרפנטר לשחק את וונדי בהפקת המחזה של "פיטר פן וטינקר בל: חג המולד של פיראט" לצד קווין קווין, קורי פוגלמניס ואוגוסט מטורו.
ב-20 במאי 2016, היא הוציאה, בשיתוף פעולה עם סופיה קרסון, את השיר "Wildside".
ב-14 באוקטובר 2016 יצא אלבומה השני "EVOLution", שמתוכו בלט הסינגל "On Purpose", שיצא כבר ב-29 ביולי לשנה זו. בשנת 2016 החלה לדבב את מליסה צ'ייס בסדרה "חוקי המרפי של מילו" מבית היוצרים של "פיניאס ופרב".
בשנת 2017 העלה ערוץ דיסני לאוויר את הסדרה "אנדי", בה קרפנטר מבצעת את שיר הנושא. קרפנטר שיתפה פעולה עם להקת The Vamps, קרפנטר והלהקה היו בסיבוב הופעות ברחבי אירופה. בחודש יוני 2017 חיממה קרפנטר את ההופעה של אריאנה גרנדה בברזיל. באותה השנה שיחקה קרפנטר תפקיד אורח בסדרת הטלוויזיה הארגנטינאית "סוי לונה" בתפקיד עצמה. בנוסף, התארחה באלבומה הרביעי של לינדזי סטירלינג כאשר השתיים שרו את השיר "You're a Mean One, Mr. Grinch" מתוך האלבום "Warmer in the Winter".
2018–הווה: ברודוויי ועבודה אחרי דיסני.
במרץ 2018 הוציאה את השיר "Alien" בשיתוף פעולה עם הזמר ג'ונאס בלו. ביוני 2018 הוציאה את הסינגל "Almost Love". השיר זכה ללמעלה משתי מיליון צפיות תוך פחות מיום. באותה השנה שיחקה בסרט הקולנועי "השנאה שאתה נותן" המבוסס על הספר באותו שם. הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה לבנה בשם היילי, חברה טובה של סטארר, כוכבת הסרט. כמו כן, שיחקה גם בסרט “ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים טרייבקה.
האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון יצא ב-8 בנובמבר 2018 והחלק השני יצא ב-19 ביולי 2019. האלבום כולל גם את הסינגל "Sue Me" שיצא בנובמבר של אותה השנה.
בספטמבר 2019 יצא סרט של נטפליקס בכיכובה בשם "נערה גבוהה" בו גילמה דמות בשם הרפר.
ב-11 בפברואר 2020 הודיעה קרפנטר כי היא תבצע את הופעת הבכורה שלה בברודוויי במחזמר "ילדות רעות" ב-10 במרץ בתפקיד הראשי של קיידי הרון. בעקבות מגפת הקורונה, הוקפאה הפקת המחזה בשל סגירתם של תיאטראות ברודוויי, ובינואר 2021 פורסם כי המחזמר לא יעלה שוב בברודוויי.
ב-14 בפברואר 2020, הוציאה את הסינגל "Honeymoon Fades". במרץ, הוציאה לאור שיר בשיתוף פעולה עם שופי הנקרא "Tricky".
ביוני התארחה בסדרה "Royalties" של רשת הסטרימינג Quibi והוציאה לאור שיר חדש בשם "Perfect Song" כחלק מהסאונדטראק. באותו החודש, הסרט ההיסטוריה הקצרה של הדרך הארוכה" בכיכובה יצא לאקרנים, ובו קרפנטר שרה את שיר הנושא של הסרט, "Your Name" עם מורגן קיבי. באותו החודש, העלתה קרפנטר לחשבון האינסטגרם שלה סרטון שלה מצבעת שיר שכתבה בשם "April Fool". באוגוסט יצא לאור סרט נוסף בכיכובה, "בתוך הקצב", בנטפליקס בו תפקדה קרפנטר גם כמפיקה בפועל לצד אלישה קיז, ושרה את שיר הפתיחה "Let Me Move You ", אותו גם כתבה והלחינה.
באותו החודש, נבחרה קרפנטר להיות הפרזנטורית של החברה היוקרתית Fendi, ברשת החברתית טיקטוק.
בספטמבר, התארחה בגרסת הרמיקס לסינגל "Wow" של הזמרת זארה לארסון. באוקטובר, יצא סרט בכיכובה בשם "Clouds", סרט של רשת הסטרימינג דיסני פלוס במקור, בו גילמה את סמי בראון. כחלק מפסקול הסרט, קרפנטר לקחה חלק בארבעה שירים הנוגנו בסרט, ואף הופיעה בלייב ב-"" יחד עם פין ארגוס, מג דונלי ועוד.
באותו החודש, הקימה קרפנטר חברת הפקות בשם "At last proudiction" ומכרה את הסרט הראשון שלה "אליסה בארץ הפלאות" ב-7 מיליון דולרים לנטפליקס, בו גם מכבבת בתפקיד אליסה.
ב-22 בינואר 2021, הוציאה קרפנטר את הסינגל "Skin" שהגיע למקום ה-48 במצעד הבילבורד הוט 100. זהו השיר הראשון שהוציאה תחת חברת התקליטים איילנד רקורדס, איתם חתמה בתחילת השנה.
בחודשי אפריל - יוני, עבדה קרפנטר על סרט המשך של שיעלה לנטפליקס הנקרא "נערה גבוהה 2", בו ממשיכה לגלם את דמותה של הרפר. ובנוסף גם עבדה על סרט חדש בכיכובה לאמזון בשם "מקרה חירום", בוא תגלם את מאדי. הסרט מבוסס על סרט קצר בעל אותו השם שיצא בשנת 2018.
ביוני 2021 נחשף כי קרפנטר תככב בסרט חדש ל-HBO Max בשם "המרחק ממני אליך" המבוסס על רב המכר "The Distance from Me to You" של מרינה גסנר. קרפנטר צפויה לשמש כמפיקה בכירה יחד עם דניאל פישל בסרט. באותה שנה פורסם כי תחזור לשחק בסרט ההמשך לסרט נערה גבוהה משנת 2019. הסרט נערה גבוהה 2 עתיד לצאת לאקרנים בפברואר 2022.
פרסים ומועמדויות.
קרפנטר גם זכתה במהלך השנים בשלושה תקליטי זהב על הלהיטים המצליחים "Thumbs", "Why" ו "Sue me". בנוסף, "Skin" נכנס לטבלת 200 השירים החמים בבילבורד במקום 48
צבי פישמן
צבי פישמן (נולד בי' באייר ה'תש"י, 27 באפריל 1950) הוא תסריטאי במאי וסופר ישראלי.
ביוגרפיה.
שנותיו הראשונות בארצות הברית.
נולד במסצ'וסטס וגדל בארצות הברית, לנעמי והווארד פישמן, משפחה חילונית. את בר המצווה שלו חגג בכנסייה. למד בתיכון פרוטסטנטי יוקרתי. ב-1972 קיבל תואר ראשון בקולנוע () מאוניברסיטת ניו יורק.
כשהיה בשנה האחרונה באוניברסיטה, הבמאי הצ'כי ראה תסריט שכתב פישמן, התלהב וביקש שיכתוב תסריט בנושא אחר. בעקבות כך פישמן כתב את הסרט "Law and Disorder", שביים איוון פאסר. את הסרט הפיקה חברת סרטי קולומביה ב-1974 בעלות של עשרה מיליון דולר.
היה מורה לתסריטאות ולכתיבה יוצרת במשך חמש שנים בבית ספר לקולנוע וטלוויזיה של אוניברסיטת ניו יורק.
ב-1974 הוציא רומן בשם "גן עדן" בהוצאת .
ב-1979 כתב את הסרט "The Hitter" לצד הבמאי כריסטופר ליטץ בהפקת חברת "Peppercorn Wormser".
ב-1986 יצא הסרט "" שפישמן היה מעורב בכתיבתו, בהפקת חברת . באותה שנה תסריט שכתב לסרט בשם "Hunchback", נרכש על ידי חברת מירמקס.
בזמן מבצע שלום הגליל, בעת שהתגורר בניו יורק, היה המנהל הראשון של עמותת "שר-אל" העוסקת בארגון מתנדבים מרחבי העולם לעבודה במסגרת צה"ל.
עלייתו לישראל וחזרתו בתשובה.
ב-1984 עלה לישראל והחל תהליך של חזרה בתשובה. התחתן ולמד במכון מאיר, ישיבת בית אל ועטרת כהנים. ב-1989 החל ללמד תסריטאות ב"מעלה - בית הספר לטלוויזיה לקולנוע ולאמנויות" במשך כשלוש שנים.
כתב, ביים והפיק מספר סרטים קצרים, והפיק סרטי תעודה למוסדות שונים. ב-2007 יצא הסרט "אהוד איש מקסים" שכתב פישמן וביימו יחזקאל לנג ודוד סמואלס. כתב וביים סדרה בת חמישה פרקים בנושא רפואה והלכה, וכתב וביים את הסרט "המשכן" למשרד החינוך. על יצירות אלו זכה בפרס שר החינוך ליצירה ותרבות יהודית.
ב-2015 כתב, ביים והפיק את הסרט "סיפורי מעשיות של רבי נחמן" המבוסס על הסיפורים ", ", " ו" מתוך סיפורי מעשיות משנים קדמוניות שכתב רבי נחמן מברסלב. שפת הסרט היא אנגלית והשחקנים הראשיים הם יהודה ברקן ודניאל דיין.
הוא מפרסם בלוגים באתר ערוץ 7 באנגלית, ובאתר .
ספרים.
ספרים תורניים באנגלית יחד עם הרב דוד סמסון.
פישמן פרסם ביחד עם הרב דוד סמסון (מתלמידי הרב צבי יהודה קוק) ספרים באנגלית המבוססים על תורתם של הרב אברהם יצחק הכהן קוק והרב צבי יהודה הכהן קוק.
חיים אישיים.
פישמן נשוי ליפה ואב לשבעה, מתגורר בירושלים.
כנסיית העם הגואנצ'י
כנסיית העם הגואנצ'י (Iglesia del Pueblo Guanche) היא ארגון דתי שנוסד בשנת 2001 בעיר סן קריסטובל דה לה לגונה (טנריפה, האיים הקנריים, ספרד), במטרה להציל ולהפיץ את הדת הפגאנית של הגואנצ'ים. הכנסייה נוסדה על ידי קבוצה של חסידים קנריים של האלה האם הקדמונית "Chaxiraxi".
הכנסייה ביצעה הטבלות וחתונות על פי המנהג הקדום. בשנת 2002 נערכו טקסי נישואים בהתאם לנוסח גואנצ'י, שהתקיימו כביכול בעבר באי טנריפה - בפועל, טקסים כאלה לא נצפו במשך כמה מאות שנים מאז ההשתלטות הספרדית על הארכיפלג.
כנסיית העם הגואנצ'י דומה לתנועות נאו-פגאניות אחרות. בשנת 2008 מנתה הכנסייה כ-300 חברים.
הכנסייה של העם גואנצ'ית
צבי גילולה